**Margus Tsahkna** (sündinud 13. aprillil 1977 Tartus) on Eesti poliitik, alates 17. aprillist 2023 välisminister Kaja Kallase kolmandas valitsuses ning alates 19. novembrist 2023 erakonna Eesti 200 esimees. 

Ta on olnud Riigikogu liige ja erakonna Eesti 200 juhatuse liige.

Haridus
-------

Margus Tsahkna on lõpetanud 1995. aastal Tartu 7. Keskkooli. Ta on õppinud Tartu Ülikooli usu- ja õigusteaduskonnas 1996–2002 (lõpetamata) ja Toronto Ülikoolis rahvusvahelise õiguse erialal 1999–2000[*viide?*] (lõpetamata).

Poliitiline tegevus
-------------------

Aastal 2000 astus Margus Tsahkna Isamaaliidu liikmeks, ta oli erakonna poliitikasekretär.

Aastatel 2007–2010 oli ta Isamaa ja Res Publica Liidu peasekretär. 2010 kandideeris Tsahkna IRL-i aseesimeheks. 10. märtsil 2010 kinnitas IRL-i eestseisus Tsahkna taas erakonna poliitikasekretäriks.

Tsahkna oli Tartu Linnavolikogu Isamaaliidu fraktsiooni nõunik aastatel 2002–2003, Riigikogu Isamaaliidu fraktsiooni info- ja pressinõunik 2003–2006 ning Tartu Linnavolikogu liige 2003–2007.

Ta oli Tõnis Lukase asendusliikmena XI Riigikogu liige, Riigikogu valimistel 2007. aasta kandideeris Tsahkna Tartu linnas, kus kogus IRLi nimekirjas kolmandana 786 häält.

Riigikogu liikmena toetas Tsahkna müügimaksu kaotamist ja IRL-i plaani kehtestada ema- ja lesepension.

2011. aastal valiti Tsahkna XII Riigikogu liikmeks ning ta oli riigikogu sotsiaalkomisjoni esimees.

Ta oli alates 23. novembrist 2016 kuni juunini 2017 Eesti kaitseminister Jüri Ratase esimeses valitsuses ja Eesti sotsiaalkaitseminister Taavi Rõivase teises valitsuses. 

Alates 6. juunist 2015 kuni 13. maini 2017 oli ta Isamaa ja Res Publica Liidu esimees. 26. juunil 2017 teatas ta, et lahkub erakonnast. Alates novembrist 2018 on ta erakonna Eesti 200 liige. Erakond Eesti 200 valis 19. novembril 2023 Tallinnas toimunud üldkogul partei esimeheks välisminister Margus Tsahkna, kelle poolt hääletas 112 erakonna liiget. 

Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 2922 häält ning osutus valituks. 
17. aprillil 2023 sai Tsahknast välisminister.

Tegevus ühingutes
-----------------

Tsahkna on SA Keskkonnainvesteeringute Keskus nõukogu liige, MTÜ Tartu Kristlik Noortekodu juhatuse liige, Kindral Johan Laidoneri Seltsi, Eesti NATO Ühingu ja üliõpilaskorporatsioon Sakala liige. Ta laulab ka korp! Sakala Meeskooris.

Isiklikku
---------

Margus Tsahkna on abielus Anna-Greta Tsahknaga. Peres kasvab neli last, kelleks on 2005. aastal sündinud tütar Margaret, 2007. aastal sündinud poeg Artur, 2018. aastal sündinud poeg Franz ja 2020. aastal sündinud poeg Lars. Tema poolvend on ärimees ja poliitik Anders Tsahkna.

Pärast keskkooli tegeles Tsahkna paar aastat ema talus Tartu lähedal õlleodra kasvatamisega enam kui 70 hektaril. Hiljem spetsialiseerus talu maasikakasvatusele. "Senimaani proovin aastas paar päeva Tartu turul maasikaid müüa, kuna turul saab tegelikult üsna hea pildi, mis ühiskonnas toimub," on Tsahkna öelnud.

2009. aastal osales Tsahkna saates "Laulud tähtedega", kus sai koos Birgit Õigemeelega duetti lauldes teise koha. Tsahkna ja Õigemeel asutasid Tähelapse fondi. Koos osalesid nad ka Tartu Kristliku Noortekodu jõulukontsert-jumalateenistusel Tartu Peetri kirikus 15. detsembril 2008 ja sõbrapäeva heategevuskontserdil Tartus Vanemuise kontserdimajas 2011. aastal.

Margus Tsahkna on luterlane ja kuulub Tartu Ülikooli-Jaani kogudusse.

Artikleid ja intervjuusid
-------------------------

* "Lastest, vanematest ja elatisabist" , Põhjarannik 9. mai 2016
* "Margus Tsahkna: riik kui superbeebi" , Postimees, 15. juuni 2016
* Emapalk värskenduskuurile" , Äripäev, 10. august 2016
* "Tsahkna: astmelist tulumaksu ei tule" , Äripäev, 9. november 2016
* "IRLi esimeheks valiti Margus Tsahkna"  Postimees, 5. juuni 2015
* "Margus Tsahkna: oleme koduomanike ühiskond" Tartu Postimees, 31. mai 2011
* "Margus Tsahkna: kui teha, siis korralikult" Postimees, 27. jaanuar 2011
* "Margus Tsahkna: Tartust saagu Tallinna konkurent" Linnaleht, 9. detsember 2010
* "Margus Tsahkna: müügimaks peab kaduma" Tallinna Postimees, 1. juuni 2010
* "Margus Tsahkna "Laulud tähtedega": Muusikute elu on palju raskem!" buduaar.ee, 21. aprill 2010
* Urmas Seaver: "Margus Tsahkna: kokkulepet tänavuse aasta eelarvekärpe kohta pole" Postimees, 27. mai 2009 (intervjuu)
* "Online-intervjuu: vastas Margus Tsahkna" Elu24, 3. november 2008
* "Reformierakond Keskerakonna lõa otsas" Valgamaalane, 27. aprill 2006
*

Viited
------

1. 1 2  "Kandidaat nr. 318 MARGUS TSAHKNA" Vabariigi Valimiskomisjon
2. ↑  "TARTU ÜLIKOOL. LÕPETANUTE TÄHESTIKULINE NIMEKIRI" (vaadatud 17.06.2011)
3. ↑  "Kandidaat nr 686 Margus Tsahkna". Haridus: Keskharidus
4. ↑  Äriregistri teabesüsteem (nimeline otsing)
5. ↑  "Reformierakond Keskerakonna lõa otsas"[*alaline kõdulink*] Valgamaalane, 27.04.2006
6. ↑  ""IRLi eestseisus toetas Vaherit peasekretäri ja Tsahknat poliitikasekretäri ametikohale" Uus Eesti (IRL-i pressiteade), 10.03.2010
7. 1 2  "Kes? Mis? Kus?" 2008, lk 37
8. ↑  Kes? Mis? Kus?
9. ↑  "Margus Tsahkna: müügimaks peab kaduma" Tallinna Postimees, 01.06.2010
10. ↑  Martin Šmutov "Tsahkna: Reformierakonna reaktsioon näitab emapensioni õigsust" Elu24, 11.01.2011
11. ↑
12. ↑  Tsahkna ja Mihkelson lahkuvad IRList, Postimees, 26. juuni 2017
13. ↑
14. ↑
15. ↑  "Kes? Mis? Kus?" 2008, lk. 450
16. ↑  Margus ja Anna-Greta Tsahkna perre sündis pisike Franz: kõik on õnnelikud!
17. 1 2
18. ↑
19. ↑  "Ei au, ei hiilgust otsi ma – Birgit Õigemeel ja Margus Tsahkna", Videokas.com
20. ↑  "Tsahkna ja sõbrad", kultuuriaken.tartu.ee

|  |  |  |
| --- | --- | --- |
| Eelnev**Urmas Reinsalu** | **Isamaa ja Res Publica Liidu esimees**2015–2017 | Järgnev**Helir-Valdor Seeder** |
| Eelnev**Helmen Kütt** | **Eesti sotsiaalkaitseminister**2015–2016 | Järgnev**Kaia Iva** |
| Eelnev**Hannes Hanso** | **Eesti kaitseminister**2016–2017 | Järgnev**Jüri Luik** |

Välislingid
-----------

|  |  |
| --- | --- |
|  | Pildid, videod ja helifailid Commonsis: **Margus Tsahkna** |

|  |  |
| --- | --- |
|  | Tsitaadid Vikitsitaatides: **Margus Tsahkna** |

* "Anna-Greta Gutman ja Margus Tsahkna abielluvad" Postimees, 3. august 2006
* "Sotsiaalkomisjoni esimees Margus Tsahkna: ühiskonna kohustus on tagada inimeste auväärne vananemine" Delfi, 18. mai 2011
* Lemmi Kann: "Tsahkna: kosmeetiliste parandustega FIEde olukorda ei muuda" Äripäev, 11. jaanuar 2011